"Les dones britàniques que vingueren a Espanya a defendre la República dedicaren tota la sea vida a la lluita contra el feixisme"
16/04/2010

# "Les dones britàniques que vingueren a Espanya a defendre la República dedicaren tota la sea vida a la lluita contra el feixisme"

*   16/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11973

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11973%2F0&title=Ajuntament%20d%27Alaqu%C3%A0s.%20Premsa.%22Les%20dones%20brit%C3%A0niques%20que%20vingueren%20a%20Espanya%20a%20defendre%20la%20Rep%C3%BAblica%20dedicaren%20tota%20la%20sea%20vida%20a%20la%20lluita%20contra%20el%20feixisme%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11973/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11973/16042010img_4938_Form_4.jpg)](https://www.alaquas.org/ficheros/documentos/2010/2/11973/16042010img_4938_Form_10.jpg "<a href='https://www.alaquas.org/ficheros/documentos/2010/2/11973/16042010img_4938_Form_10.jpg' target=_blank><i class='fa fa-external-link' aria-hidden='true'></i>.\"Les dones britàniques que vingueren a Espanya a defendre la República dedicaren tota la sea vida a la lluita contra el feixisme\"</a>")

La historiadora Angela Jackson ha inaugurat el Vé Congrés d'Història de l'Horta Sud amb una conferència al voltant de les dones a la Guerra Civil

La prestigiosa historiadora britànica Angela Jackson ha inaugurat el Vé Congrés d'Història de l'Horta Sud amb la conferència "Descobrint la veu de la dona: l'altra cara de la Guerra Civil". En la seua intervenció, Jackson ha destacat com "les dones britàniques que vingueren a Espanya durant la Guerra civil per defendre el bàndol republicà, dedicaren la seua vida, des d'aqueix moment a la lluita contra el feixisme".

La majoria de las dones que estigueren en el front ho feren com infermeres i periodistes, especialment les estrangeres. "Moltes d'elles continuaren el seu esforç durant la Segona Guerra Mundial i ajudant als exiliats i als presos del franquisme", assenyala Jackson.

Angela Jackson és Doctora en Història amb gran prestigi a nivell internacional en l'àmbit de la història, la investigació i la recuperació del passat. Està especialitzada en la Guerra Civil espanyola, concretament en el paper de la dona i les brigades internacionals. Recentment ha publicat el llibre "Las mujeres británicas y la Guerra Civil española" i és autora d'altres llibres com "Els brigadistes entre nosaltres: Pròleg i epíleg a l'última gran batalla de la Guerra Civil espanyola" o 'Warm Earth' (Tierra cálida) de Pegasus Elliot Mackenzie, que recull els testimonis de nombrosos voluntaris que van acudir a Espanya durant la Guerra Civil. Jackson és a més la presidenta de l'associació No Jubilemos la Memoria (NJLM), que té per objectiu el de recuperar la memòria del període de la II República i de la Guerra Civil al Priorat (Tarragona) i professora de Ciutadania de la Universitat de Rovira i Virgili.

El Vé Congrés d'Història de l'Horta Sud ha estat convocat per l'Ajuntament d'Alaquàs, l'Institut d'Estudis Comarcals de l'Horta Sud (IDECO), CEFIRE de Torrent, el Museu Comarcal de l'Horta Sud, la Fundació Horta Sud, Florida Universitaria, la Mancomunitat de l'Horta Sud, les Facultats de Geografia i Història, i de Filologia de la Universitat de València. Es tracta d'una convocatòria dissenyada per tal d'aprofundir en la història de la comarca no sols per conèixer el passat sinó principalment, per construir un futur millor per a l'Horta Sud. Ha estat plantejat no sols com un fòrum per a estudiosos, historiadors i investigadors, sinó també com una oportunitat per donar a conèixer a la ciutadania una comarca tan rica com aquesta.